text: Pur ka jingiakhih ki samla wad kam shipai sha Shillong ban pyrshah ia ka ‘Agnipath’
text: #000000
text: Kane ka jingiakhih ki samla wad kam shipai kiba la wan na kylleng ki District ka Jylla, ka dei halor ka jing pynsangeh jong ka Tnad Indian Army ia ka eksam Common Entrance Examination (CEE) ka bym shym la pynlong naduh u snem 2021 bad bala rai ruh ban pynduh pyndam noh da ka jingwan jong ka skhim ‘Agnipath’.
text: #000002
text: Ngi iengskhem ban dawa iaka Tnad Indian Army bad ka Sorkar Pdeng ba ka dei ban dang bteng ia ka CEE ha kaban jied ia ki samla ban ioh rung kam shipai”.
text: #000004
text: “Ngim sngew iahap satia ban ialeh ia ka eksam lyngba ka skhim Agnipath namar ka jingpynrung kam ka long beit thik tang na ka bynta saw snem” kila pynpaw.
text: #000005
text: “Ngim iahap satia ban ngin hap applai biang lyngba ka skhim Agnipath namar ngi lah pyndep ia kiba bun ki kyndon jingbthah bad kaba sah ka dei satang ban ialeh ia ka eksamin” kila ong.
text: #000007
text: “Ngi pyrshah jur ia ka Agnipath namar lada ngi shah jied ngin ioh trei ia ka kam shipai tang 4 snem bad hadien kane, ngin hap ban wad kam biang da kawei. Ka skhim kala kren shai ruh ba ki shipai ba lah ban bteng ia ka kam kin long tang 25 na ka shispah ngut hadien ba kut kane ka saw snem” kila bynrap.
text: #000008
text: Kine ki samla kila pynlong ruh ia ka jingiaid rally ha Nongbah Shillong hynrei ki bor Pulit kila khanglad noh namar ba kim shym la ioh jingbit na ki bor ba dei khmih ba kin iaid rally. Namar kane ka jingshah khang, kine ki samla kila pynlong noh ia ka jingiakhih hakhmat u mot sahnam u woh Kiang Nongbah.
text: #000009
text: Dap 40 snem ka jingiakhun ka KAS ban ioh jingiathuh ka ktien Khasi ha Ri India
text: #000013